Hjalmar Løken

Hjalmar Løken (født 31. oktober 1852 på Vang, død 29. september 1932) var en norsk jurist og avisredaktør for Dagsposten og Norske Intelligenz-Seddeler.

Han begynte å studere i 1870, og ble uteksaminert som cand. jur. i 1876. Etter dette arbeidet han som advokat og sorenskriverfullmektig før han i 1879 begynte å arbeide som advokat i Kristiania. Han ble høyesterettsadvokat i 1883.«Hjalmar Løken» hos Salmonsens konversationsleksikon vol. 16, 2. utg., s. 265. J.H. Schultz Forlagsboghandel, København (1924). (Besøkt 21. september 2010) I mai 1885 overtok han redaktørstillingen i Trondheimsavisen Dagsposten, en stilling han beholdt frem til juli 1890 da han dro tilbake til Kristiania for å bli redaktør for Norske Intelligenz-Seddeler. Her ledet han kursen for det som gjorde avisen til et radikalt talerør for partiet Venstre.«Norske Intelligenz-Seddeler» hos Store norske leksikon. (Besøkt 21. september 2010) Han satt som redaktør frem til slutten av juni 1918, og etter dette gjenopptok han sin advokatpraksis.

Løken var født i Vang i Hedmark som sønn av cand. jur. Edvard Martin Løchen og hans kone Anne Elisabeth Grøtting. Han giftet seg med sin kusine Olaug Løken i 1881, som på sin side var forfatter og kvinnesaksforkjemper.«Olaug Løken» hos Norsk biografisk leksikon, forfatter Henry Notaker (Besøkt 21. september 2010)

 Referanser 

Kategori:Norske advokater
Kategori:Norske redaktører
Kategori:Personer fra Hamar kommune